ऑनलाइन शिक्षा से आशय - शिक्षा का हर किसी के जीवन में महत्वपूर्ण स्थान होता है। पिछले दशकों की तुलना में आज शिक्षा का दायरा अधिक व्यापक हो गया है, क्योंकि शिक्षा प्रदान करने की विधियों में असीमित प्रगति हुई है। ऑनलाइन शिक्षा के माध्यम से विद्यार्थी घर या किसी भी अन्य स्थान पर रहकर पढ़ सकते हैं, जो उनके लिए सबसे सुविधाजनक है। वे इंटरनेट के माध्यम से ऑनलाइन शिक्षण सामग्री भी आसानी से प्राप्त कर सकते हैं। ऑनलाइन शिक्षा में आप विश्व के किसी भी टीचर से पढ़ सकते हैं। यह दूर दराज रहने वाले लोगो के लिए एक बेहतर विकल्प है।
Que : 404. ऑनलाइन शिक्षा का महत्व : विषय पर सुन्दर सुवाच्य एवं सारगर्भित निबंध लिखिए- (शब्द सीमा लगभग 250 शब्द)

Answer:

''ऑनलाइन शिक्षा का महत्व''

प्रस्तावना - ऑनलाइन शिक्षा आधुनिक शिक्षा के क्षेत्र में प्रगति का एक अदभुत उदाहरण है। इसमें इंटरनेट के माध्यम से शिक्षा ग्रहण की जाती है। उच्च शिक्षण संस्थानों में भी ऑनलाइन शिक्षा को प्राथमिकता दी जाती है। कोरोना महामारी जैसे स्थिति में सभी विद्यार्थियों की शिक्षा को जारी रख पाने में ऑनलाइन शिक्षा की अहम भूमिका रही है।

ऑनलाइन शिक्षा से आशय - शिक्षा का हर किसी के जीवन में महत्वपूर्ण स्थान होता है। पिछले दशकों की तुलना में आज शिक्षा का दायरा अधिक व्यापक हो गया है, क्योंकि शिक्षा प्रदान करने की विधियों में असीमित प्रगति हुई है। ऑनलाइन शिक्षा के माध्यम से विद्यार्थी घर या किसी भी अन्य स्थान पर रहकर पढ़ सकते हैं, जो उनके लिए सबसे सुविधाजनक है। वे इंटरनेट के माध्यम से ऑनलाइन शिक्षण सामग्री भी आसानी से प्राप्त कर सकते हैं। ऑनलाइन शिक्षा में आप विश्व के किसी भी टीचर से पढ़ सकते हैं। यह दूर दराज रहने वाले लोगो के लिए एक बेहतर विकल्प है।

''ऑनलाइन शिक्षा साबित हुई इक वरदान, माध्यम से इसके शिक्षण क्षेत्र में आई नई जान।"

ऑनलाइन शिक्षा के फायदे :-

1) ऑनलाइन शिक्षा का प्रथम फायदा शिक्षक के साथ नियमित संपर्क का होना है। आप कहीं पर भी हों वीडियो कॉल के माध्यम से शिक्षक के साथ सम्पर्क कर सकते हैं।

2) ऑनलाइन शिक्षा बेहतर फ्लेक्सिबिलिटी प्रदान करती है। ऑनलाइन शिक्षा आपको किसी भी समय शिक्षा का अवसर प्रदान करती हैं।

3) ऑनलाइन शिक्षण छात्रों को शिक्षा देने का एक प्रभावी तरीका प्रदान करता है। ऑनलाइन माध्यम में वीडियो, पीडीएफ, पॉडकास्ट जैसे कई उपकरण हैं, जिनको शामिल करके पारंपरिक पाठ्यपुस्तकों का विस्तार किया जा सकता हैं।

4) ऑनलाइन शिक्षा के कारण उच्च शिक्षा प्राप्त करने के लिए स्थान, समय और गुणवत्ता को अब कारक नहीं माना जाता है। जो विद्यार्थी नौकरी के साथ-साथ कोई कौशल प्रशिक्षण या फिर आगे की पढ़ाई करने चाहते हैं उनके लिए ये अत्यंत सुविधाजनक है।

5) महामारी जैसी आपातकालीन स्थिति में ऑनलाइन माध्यम से शिक्षा किसी रामबाण से कम नहीं। ऐसे समय में बिना कोई जोखिम उठाए घर पर सुरक्षित रहकर ही शिक्षा जारी रखी जा सकती है।

ऑनलाइन शिक्षा के नुकसान :-

1) ऑनलाइन शिक्षा प्राप्त करने के लिए तेज स्पीड की इंटरनेट का होना बहुत जरुरी होता है साथ में आपको कम्प्यूटर या मोबाइल की आवश्यकता होती हैं। इस प्रकार ऑनलाइन शिक्षा काफी महंगा हो जाता हैं।

2) कई छात्रों के लिए, ऑनलाइन पढ़ाई करना किसी चुनौती से कम नहीं। वे एक लंबे समय तक स्क्रीन पर ध्यान केंद्रित नहीं कर पाते हैं। ऑनलाइन पढ़ाई के समय छात्रों के लिए सोशल मीडिया या अन्य साइटों से आसानी से विचलित होने की अधिक संभावना है।

3) बहुत बार शिक्षक को सही से समझा पाना अक्सर मुश्किल होता है। सामने बैठकर टीचर सभी स्टूडेंट पर नजर रख सकते हैं और टॉपिक को अच्छे से समझाने का प्रयास करते हैं।

निष्कर्ष- ऑनलाइन शिक्षा के कारण शैक्षणिक पहुंच में वृद्धि हुई है। साथ ही यह एक उच्च गुणवत्ता के साथ सीखने का अवसर भी प्रदान करती है। परन्तु इसके फायदों के साथ अनेक नुकसान भी हैं। इसलिए ऑनलाइन शिक्षा वयस्क छात्रों के लिए अनुकूल हो सकती है, जो स्व-अनुशासित हैं, लेकिन बच्चों और किशोरों के लिए, स्कूल में जाकर पढ़ाई करने ही बेहतर है। शिक्षा का यह मिश्रित मॉडल शिक्षा क्षेत्र की गति को सकारात्मक गति प्रदान करेगा।

Class-10 Hindi Notes  IMP-2024

### Popular Links



#### USEFUL LINKS

Designed to provide Question Papers, Solutions & Notes

#### Disclaimer

We strive continuously to provide as precisely and as timely contents as possible, however, we do not guarantee the accuracy, completeness, correctness, timeliness, validity, non-obsolescence, non-infringement, non-omission, merchantability or fitness of the contents of this website for any particular purpose.

Notify us by email if we have published any copyrighted material or incorrect informations.

#### CONTACT INFO

Ray Solutions

C-21, Siddharth Lake City

Bhopal-462022

+91 9300930012 (Whatsapp Only)

Copyright © 2020 by Ray Solutions

All Rights Reserved.